**INSTALACIÓN - LINUX**

A versión 2.4 de Apache, atópase nos repositorios de Ubuntu, polo tanto a súa instalación redúcese a introducir no terminal o seguinte comando:

*sudo apt-get install apache2*

Para comprobar que o servidor está lanzado empregamos o comando ps, que amosa información sobre os procesos activos do sistema, coas opcións -e (para amosar todos os procesos) e -f (para que se amose o listado completo da información para cada proceso):

*ps –ef | grep apache*

E para comprobar que está escoitando no porto 80, o comando netstat, que amosa, entre outros, as conexións de rede, coas opcións -l (escoita), -t (TCP) e -n (numérico, para IP e portos):

*netstat –ltn*

Debe comprobarse que se creou o directorio /var/www e que o seu propietario é root:, empregando o comando ls (para listar arquivos e directorios) coa opción -l que amosa os detalles.

*ls -l /var*

Para facer unha proba de conexión ao servidor, no propio servidor, debe abrirse un navegador web e teclear:

*http://localhost*

E aparecerá amosada a páxina que se atope en /var/www/index.html, que, se non se fixeron cambios conterá, entre outras a mensaxe “It works!”.

**DESINSTALACIÓN - LINUX**

O mellor é empezar dende cero e eliminar o Apache preinstalado directamente. Así pois:

Paramo-lo servizo Apache:

*service apache2 stop*

Listamos todo o instalado:

*dpkg -l | grep apache2*

Eliminamos os paquetes:

*apt-get purge apache2 apache2-bin apache2-data apache2-doc apache2-mpm-prefork apache2-utils*

*apt-get autoremove*

Buscamos ficheiros de Apache:

*whereis apache2*

Eliminamos os directorios:

*rm -rf /usr/sbin/apache2 /usr/lib/apache2 /etc/apache2 /usr/share/apache2 /usr/share/man/man8/apache2.8.gz*

**INSTALACIÓN - WINDOWS**

Para poder executar Apache nun ordenador Windows o único que se precisa é o paquete de software adecuado para o sistema operativo, mais na súa páxina web a fundación Apache Software só pon a disposición o código fonte. Os arquivos binarios executables para Windows atópanse en páxinas como [Apache Lounge](https://www.apachelounge.com/download/).

-- Para utilizar Apache con Windows non necesitas instala-lo programa. No seu lugar procede coma che sinalamos agora:

1. Garda o arquivo .zip co paquete de software nun cartafol do teu ordenador local.
2. Descomprime o arquivo facendo dobre clic sobre a icona do cartafol.
3. Copia o cartafol *Apache24* en [*C:\*](../).

-- Comprobar a instalación

Tra-la instalación é recomendable realizar unha proba. Diríxete a [*C:/Apache24*](../Apache24) *e* abre o cartafol *bin*. Aquí atópase a aplicación *httpd*. Facendo dobre clic iníciase Apache.

Por regra xeral, o sistema amosará dúas mensaxes de erro que indican, por un lado, que aínda instalaranse algúns compoñentes de software e, por outro, que o [firewall](https://www.ionos.es/digitalguide/servidores/seguridad/que-es-un-firewall/) do sistema operativo bloquea o servidor.

-- Erro do sistema *httpd.exe*

Se instalas Apache no teu PC por primeira vez, probablemente o sistema farache saber que non se pode inicia-lo servidor web porque non se atopou o arquivo *VCRUNTIME140.dll*.

Este problema ten solución e é precisamente a instalación dos compoñentes que faltan. Ó estar escrito en C++, Apache necesita un entornode execución axeitado, neste caso Visual C++. Tamén coñecido como Microsoft Visual C++, trátase dun entorno de desenrolo integrado para aplicacións en C, C++ e C++/CLI no entorno Windows. Cos denominados [Visual C++ Redistributable Packages](https://www.microsoft.com/es-es/download/details.aspx?id=48145), pódense instalar aqueles compoñentes do entorno de execución que falten, dispoñibles de balde na páxina principal de Microsoft. Instálanse localmente cun dobre clic no arquivo *.exe*.

-- Aviso de seguridade do cortalumes de Windows

Normalmente, tódolos ordenadores están asegurados por un firewall que impide que programas externos accedan sen permiso ó sistema dende unha rede. Se se quere que o servidor Apache HTTP local esté dispoñible nunha rede doméstica ou de oficina, débese autorizar a comunicación de Apache nesta rede de forma explícita. Realízase na mesma notificación de seguridade que informa que ocortalumes bloqueou algunhas funcións do servidor, só tendo que marcar a opción correspondente e facer clic no botón de confirmación(“Allow Access”). É moi probable que se necesiten dereitos de administrador para levar a cabo esta acción.

En canto se instalen os compoñentes que faltaban e sexan realizados os axustes no cortalumes dacordo ó modelo de uso planificado, nada impedirá o funcionamento do servidor ApacheHTTP na configuración predeterminada.

-- Inicia o servidor de novo cun dobre clic no arquivo *httpd*. Abrirase de xeito automático unha fiestra de comandos en negro. Para acceder ó teu servidor dende un navegador web, teclea “[localhost](https://www.ionos.es/digitalguide/servidores/know-how/localhost/)” ou a dirección IP estándar “127.0.0.1” na barra de navegación.

**DESINSTALACIÓN - WINDOWS**

Antes de desinstalar Apache, debe eliminarse o servizo Apache.

-- Faga clic en “Inicio” e logo en "Equipo".

-- Seleccione a unidade do sistema e abra o cartafol "Arquivos de programa\Apache Software Foundation\Apache\bin".

-- Presione "Shift", faga clic dereito nun lugar baleiro no panel dereito e seleccione "Abrir fiestra de comandos aquí" no menú contextual para abrir un símbolo do sistema que apunte ó directorio Bin.

-- Escriba "httpd -k uninstall" e presione "Enter" para eliminar o servizo Apache.

-- Faga clic en Inicio y seleccione "Panel de control".

-- Faga clic no enlace "Desinstalar un programa" na sección Programas para ver unha lista de todos os programas instalados.

-- Seleccione o programa "Apache HTTP Server" e faga clic no botón "Desinstalar".

-- Siga as instruccións na pantalla para desinstalar Apache e reiniciar a computadora.

-- Vaia ó cartafol "Arquivos de programa", presione "Shift", seleccione o cartafol "Apache Software Foundation" e presione "Eliminar" para eliminala.

-- Faga clic en "Sí" para confirmar a acción e eliminar o cartafol.